CELEX: C2007/056/42
Language: fi
Date: 2007-03-10 00:00:00
Title: Asia C-18/07: Ennakkoratkaisupyyntö, jonka Kammarrätten i Jönköping (Ruotsi) on esittänyt 22.1.2007 — Mattias Jalkhed v. Jordbruksverket

10.3.2007   
            
            
               FI
            
            
               Euroopan unionin virallinen lehti
            
            
               C 56/23
            
         Ennakkoratkaisupyyntö, jonka Kammarrätten i Jönköping (Ruotsi) on esittänyt 22.1.2007 — Mattias Jalkhed v. Jordbruksverket
   (Asia C-18/07)
   (2007/C 56/42)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Kammarrätten i Jönköping
   Pääasian asianosaiset
   
      Valittaja: Mattias Jalkhed
   
      Vastapuoli: Jordbruksverket
   Ennakkoratkaisukysymykset
   
               1)
            
            
               Merkitseekö sellainen kansallinen säännös, joka sisältää kiellon pitää petolintuja seura- tai harrastuseläiminä, EY:n perustamissopimuksen 28 artiklassa tarkoitettua tuonnin määrällistä rajoitusta tai vaikutukseltaan vastaavaa toimenpidettä, jos kyseinen säännös johtaa siihen, että kyseiseen jäsenvaltioon on kiellettyä tuoda tällaista lintua toisesta jäsenvaltiosta?
            
         
               2)
            
            
               Jos ensimmäiseen kysymykseen vastataan myöntävästi: Voidaanko kyseistä kansallista säännöstä tästä huolimatta pitää yhteisön oikeuden mukaisena, kun otetaan huomioon, että toimivaltaisen kansallisen viranomaisen mukaan kyseinen säännös on perusteltu sellaisilla vaikeuksilla, jotka liittyvät petolintujen luonnonmukaista käyttäytymistä (ts. lintujen sosiaalinen käyttäytyminen, ravinnonhankintaan liittyvä käyttäytyminen ja liikkumistarve) koskevasta tarpeesta huolehtimiseen vankeudessa olevien lintujen osalta sekä kesyyntymättömyyteen, joka johtaa arkuuteen ja epätoivottuun stressiin eläinten käsittelyn yhteydessä?
               
                           a)
                        
                        
                           Mitä mahdollista merkitystä on tässä yhteydessä sillä, että kyseinen kansallinen säännös on ilmoitettu komissiolle direktiivin 98/34/EY (1) (jota on muutettu direktiivillä 98/48/EY) mukaisena teknisenä määräyksenä eikä komissio ole esittänyt tältä osin huomautuksia (kun otetaan huomioon erityisesti mainitun direktiivin 8 artiklan 5 kohdan toinen alakohta)?
                        
                     
                           b)
                        
                        
                           Mitä mahdollista merkitystä on tässä yhteydessä sillä, ettei yhteisön tasolla ole toteutettu yhdenmukaistamista muun muassa sellaisten petolintujen tuonnin ja pitämisen osalta, joista asiassa on kyse (erotuksena siihen tilanteeseen, josta oli kyse sellaisen lainsäädännön osalta, jota käsiteltiin EY-tuomioistuimen asiassa C-162/97, Nilsson [ym.], 19.11.1998 antamassa tuomiossa)?
                        
                     
         
      (1)  EUVL L 204, 21.7.1998, s. 37.